
Определение №31/20.03.2018 по ч. нак. д. №255/2018 на ВКС, НК, III н.о.
 


 	
	 О П Р Е Д Е Л Е Н И Е	
	 	
	№ 31	
	 	
	 гр. София, 20 март 2018 гВърховният касационен съд на Република България, ІII НО, в закрито заседание, в състав:	
	 	
	 ПРЕДСЕДАТЕЛ: БЛАГА ИВАНОВА	
	 	
	 ЧЛЕНОВЕ: МАЯ ЦОНЕВА	
	 	
	 МИЛЕНА ПАНЕВА 	
	 	
	при секретар	
	 	
	при становището на прокурора Тома Комов	
	 	
	изслуша докладваното от	
	 	
	съдия ИВАНОВА частно наказателно дело № 255 по описа за 2018 г	
	 	
	 	
		
		
	Производството е по чл. 43, т. 3 НПК.	
	 	
	 С разпореждане № 239 от 27.02.2018 г, по ВЧНД № 122/18 по описа на Ловешки окръжен съд е прекратено съдебното производство и делото е изпратено на настоящата инстанция, с оглед упражняване на правомощията й по чл. 43, т. 3 НПК. 	
	 	
	 Прокурорът от ВКП е изразил становище, че делото следва да се разгледа от друг, еднакъв по степен съд. 	
	 	
	 Върховният касационен съд, III НО, за да се произнесе, взе предвид следното: 	
	 	
	 Съдебното производство е образувано пред Ловешки окръжен съд по жалба на Т. Л. Г. срещу определение на Ловешки районен съд № 30 от 17.01.2018 г, по НЧД № 56/18, с правно основание чл. 243, ал. 7 НПК. Делото е подсъдно на Ловешки окръжен съд като въззивна инстанция. На основание чл. 29, ал. 2 НПК, съдиите от въззивния съд са се отвели от разглеждане на делото, по съображения, че би могло да се породи съмнение в тяхната безпристрастност от изхода на делото. 	
	 	
	 В резултат на отводите е изчерпана възможността да бъде сформиран съдебен състав във въззивната инстанция, който да се произнесе по реда на чл. 243, ал. 7 НПК, по подадената жалба срещу първоинстанционното определение, откъдето е възникнала и необходимостта от прекратяване на съдебното производство и сезиране на ВКС, на основание чл. 43, т. 3 НПК. 	
	 	
	 Настоящата инстанция намира, че са налице основанията на чл. 43, т. 3 НПК, поради следните съображения: Делото е образувано в съда, на който е подсъдно като въззивна инстанция, но поради отводите на работещите там съдии, не може да бъде сформиран състав, който да го разгледа. При това положение, необходимостта от провеждане на съдебно производство пред контролната инстанция налага пренасяне на делото от Ловешки окръжен съд в друг, еднакъв по степен съд, а именно: ОКРЪЖЕН СЪД, ВЕЛИКО ТЪРНОВО. 	
	 	
	 По изложените съображения, ВКС намери, че ВЧНД № 122/18 по описа на Ловешки окръжен съд следва да бъде изпратено на Окръжен съд, Велико Търново, за което да бъде уведомен първият съд. 	
	 	
	 Водим от горното и на основание чл. 43, т. 3 НПК, ВКС, ІII НО, 	
	 	
	 ОПРЕДЕЛИ:	
	 	
	 ИЗПРАЩА ВЧНД № 122/18 по описа на Ловешки окръжен съд за разглеждане от ОКРЪЖЕН СЪД, ВЕЛИКО ТЪРНОВО. 	
	 	
	 Копие от определението да се изпрати на Ловешки окръжен съд. 	
	 	
	 Определението не подлежи на обжалване.	
	 	
	 ПРЕДСЕДАТЕЛ: 	
	 	
	 ЧЛЕНОВЕ: 	

